Ured državne uprave u Sisačko-moslavačkoj županiji, temeljem članka 17. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 94/13. i 152/14.) dana 10. veljače 2015. godine, donio je

**P L A N U P I S A**

**djece u prvi razred osnovne škole za 2015./2016. školsku godinu**

**OŠ Zvonimira Franka, Kutina objavljuje IZVADAK IZ PLANA UPISA**

**(obavijesti koje se odnose na školu)**

**I. OBVEZNICI UPISA U PRVI RAZRED OSNOVNE ŠKOLE**

U prvi razred obveznog osnovnog obrazovanja upisuju se djeca koja do 1. travnja 2015. godine imaju navršenih šest godina života, odnosno djeca rođena u razdoblju od 1. travnja 2008. do 31. ožujka 2009. godine.

Školski obveznici se upisuju u osnovnu školu prema upisnom području, koje se određuje temeljem prebivališta, odnosno prijavljenog boravišta djeteta (mreža škola).

**II. POSTUPAK UTVRĐIVANJA PSIHOFIZIČKOG STANJA DJETETA**

Prije upisa u prvi razred osnovne škole potrebno je provesti postupak utvrđivanja psihofizičkog stanja djeteta doraslog za upis u osnovnu školu.

Postupak utvrđivanja psihofizičkog stanja djeteta provodi se u osnovnoj školi kojoj dijete pripada prema upisnom području u razdoblju od 31. ožujka do 15. lipnja 2015. godine, a za dijete koje ne može pristupiti utvrđivanju psihofizičkog stanja u predviđenom razdoblju, o čemu je roditelj dužan obavijestiti Stručno povjerenstvo škole do 30. svibnja 2015. godine, postupak se provodi najkasnije do početka nastavne godine.

O rasporedu utvrđivanja psihofizičkog stanja djeteta Ured državne uprave u Sisačko-moslavačkoj županiji obavještava roditelja/skrbnika/staratelja ( u daljnjem tekstu: roditelj) putem medija, oglasnih ploča odgojno-obrazovnih i zdravstvenih ustanova te mrežnih stranica Ureda.

**Prijevremeni upis** u prvi razred svoga djeteta može zatražiti roditelj za dijete koje će do kraja 2015. godine navršiti šest godine života. Zahtjev (Obrazac 6.) se podnosi Uredu državne uprave najkasnije do 31. ožujka 2015. godine. Po uredno podnesenom zahtjevu Ured će uvrstiti dijete na popis djece za osnovnu školu kojoj dijete pripada prema upisnom području.

Za dijete koje je bilo uključeno u predškolski program roditelj osim zahtjeva dostavlja i mišljenje stručnog tima predškolske ustanove o psihofizičkom stanju djeteta.

Prijevremeni upis odobrit će se djetetu na temelju dokumentacije o rezultatima psihološkog testiranja i mišljenja Stručnog povjerenstva škole (Obrazac 4.a).

**Odgodu upisa** u prvi razred osnovne škole može zatražiti Stručno povjerenstvo škole nakon provedenog postupka utvrđivanja psihofizičkog stanja djeteta. Prijedlog i mišljenje za odgodu upisa dostavlja Uredu na obrascu 4. a.

Djetetu kojem je odgođen upis u prvi razred osnovne škole sljedeće godine bit će uvršteno na popis školskih obveznika radi ponovnog utvrđivanja psihofizičkog stanja.

**Privremeno oslobađanje od upisa** u prvi razred ostvaruje dijete kojemu je zdravlje teško oštećeno ili ima višestruke teškoće.

Zahtjev za privremeno oslobađanje od upisa u prvi razred roditelj podnosi Uredu (Obrazac 6.). Osim zahtjeva roditelj dostavlja i medicinsku dokumentaciju o zdravstvenom i razvojnom stanju djeteta, te nalaz, odnosno mišljenje jedinstvenog tijela vještačenja.

Učenik se može upisati u prvi razred osnovne škole kojoj ne pripada prema upisnom području ako to ne izaziva povećanje broja razrednih odjela u osnovnoj školi u koju se upisuje, ako se upisuje u školu koja izvodi alternativni, međunarodni te program na jeziku i pismu nacionalnih manjina, ako se upisuje u školu kojoj je osnivač druga pravna ili fizička osoba.

Prije podnošenja zahtjeva za upis u drugu školu, dijete mora pregledati Stručno povjerenstvo škole koju je trebalo pohađati na upisnom području utvrđenom na temelju prebivališta, odnosno prijavljenog boravišta.

**Obrasci zahtjeva mogu se preuzeti sa mrežne stranice Ureda državne uprave:** [**www.udu-smz.hr**](http://www.udu-smz.hr) **ili se mogu preuzeti u Uredu državne uprave SMŽ, Službi za društvene djelatnosti i imovinsko-pravne poslove.**

**PREDBILJEŽBE ZA LIJEČNIČKE PREGLEDE**

Predbilježbe za liječničke preglede vršit će se u Zavodu za javno zdravstvo, Služba za školsku i sveučilišnu medicinu, Sisak, K. Tomislava 1 kod nadležnih liječnika školske medicine kako slijedi:

**Dr. Mirjana Zjača Novosel ponedjeljkom od 8-13,30 sati za:**

**OSNOVU ŠKOLU ZVONIMIRA FRANKA, KUTINA I PODRUČNE ŠKOLE GOJILO I ILOVA**

Prilikom predbilježbe roditelj će dobiti detaljnije informacije o postupku i terminima liječničkog pregleda (obavljanje specijalističkih pregleda, vađenje krvi i slično).

Dokumenti koje je potrebno donijeti na liječnički pregled:

* **važeću zdravstvenu iskaznicu - OIB djeteta**
* **zdravstveni karton dječjeg liječnika**
* **potvrdu liječnika stomatologa o pregledu zubi**
* **laboratorijski nalaz hemoglobina**

|  |  |  |
| --- | --- | --- |
| MJESTO ODRŽAVANJA PREGLEDA DJECE | PERIOD I VRIJEME ODRŽAVANJA PREGLEDA DJECE | NAZIV ŠKOLE |
| ***DOM ZDRAVLJA KUTINA*** | ***1.3. – 17.4.2015.***  ***PONEDJELJKOM I SRIJEDOM***  ***OD 13 – 18 SATI***  ***UTORKOM,***  ***ČETVRTKOM I***  ***PETKOM OD 8 – 13 SATI*** | * ***OŠ STJEPANA KEFELJE, KUTINA I PŠ Repušnica, Mikleuška*** * ***OŠ VLADIMIRA VIDRIĆA, KUTINA I PŠ Donja Gračenica, Gornja Gračenica*** * ***OŠ MATE LOVRAKA, KUTINA I PŠ Kutinska Slatina, Stupovača*** * ***OŠ ZVONIMIRA FRANKA, KUTINA I PŠ Gojilo, Ilova*** |

**III. UPISI I DOKUMENTACIJA**

**Upis djece u prvi razred osnovne škole izvršit će se 1., 2. i 3. lipnja 2015. godine** u matičnoj školi i područnim razrednim odjelima prema terminima koje će škola naknadno utvrditi.

Kod upisa roditelj je dužan donijeti sljedeće dokumente:

- liječničko uvjerenje,

- rodni list

- domovnicu

- rješenje kojim se odobrava prijevremeni upis (odnosi se na djecu koja do 31. ožujka 2015. godine nemaju navršenih šest godina života).

Ovaj Izvadak iz Plana upisa objavit će se na mrežnoj stranici OŠ Zvonimira Franka, Kutina.

Ravnatelj:

/Boro Galić/